Ängelholm
Store norske leksikon,Geografi,Verdens geografi,Europa,Sveriges geografi
Ängelholm er en by og kommune i Skåne i Sverige, 25 km nord for Helsingborg, på begge sider av Rönne å; 29 500 innbyggere (2020).
Byen er et handels- og servicesenter, men har også en del industri. I byen finnes blant annet Trafikverksskolan (jernbaneskole) og jernbanemuseum. Byen har også flyplass og er et mye besøkt badested. Ängelholm fikk byrettigheter i 1767.Ängelholm kommune har et areal på 423 km2 med 44 200 innbyggere (2022). Lengst i nordøst ligger Hallandsåsen og innsjøene Västersjön og Rössjön. For øvrig har kommunen store arealer fruktbart sletteland. Næringslivet domineres av service- og tjenestenæringer. I kommunen finnes mange større grossistforetak. Les mer i Store norske leksikon Sverige Skåne Eksterne lenker Ängelholm kommune Offisiell turistportal